(અમદાવાદ-વડોદરા-ભાવનગર-રાજકોટ અને ગુજરાતના બીજાં શહેરોની નાટ્યપ્રવૃત્તિ અને મુંબઇની નાટ્યપ્રવૃત્તિ એ બેઉનું ઉદગમ ગુજરાતી રંગભૂમિ હોવા છતાં આપણે એને એક જ માબાપના જોડીયાં સંતાનો જેવી સરખામણી આપી શકીએ એમ નથી. કારણ સાફ છે.મુંબઇની રંગભૂમિ હિંદી ફિલમોનો અને ટીવી સિરીયલોનો નિકટનો સ્પર્શ ધરાવે છે.સંજીવકુમાર (હરિ જરીવાલા) અને પરેશ રાવળ જેવા આંતરરાષ્ટ્રીય કક્ષાના અભિનેતાઓ,અરુણા ઇરાની અને બિંદુ મુંબઇની રંગભૂમિએ આપ્યાં.પ્રવીણ જોશી-અરવિંદ જોશી અને સરિતાજી ઉપરાંત પદ્મારાણી પણ યાદ આવે જ. રાગીણીજીનું નામ પણ એમાં બેશક મુકી શકાય. અમદાવાદના સૌમ્ય જોશી જેવા સમર્થે પણ મુંબઇમાં રોપાવું પડ્યું. બીજાં પણ અનેક ઉજળાં નામો છે. છેલ-પરેશ જેવી સેટીંગ્સ અને સન્નિવેશના વિશ્વકર્માની અપૂર્વ જોડી પણ મુંબઇની ભૂમિનો પરિપાક જ.